Inhloko zeNdaba, Zibandlela 2, 2017********** UPastor Evan Mawarire obotshwe izolo wetheswa icala lokuzama ukususa uhulumende weZimbabwe okungekho emthethweni lokhe evalelwe eHarare Police Station.********** UMongameli Robert Mugabe uthi uMongameli Ian Khama weBotswana wehluleka ukukhankasela isizalwane selizwe lakhe esasifuna ukuba ngumgcinisihlalo wekhomishini eye African Union.********** Abanye abalimi bathi amabele asesitsha emasimini ngenxa yezulu elina okungapheliyo.********** Sizahlolisisa ukubotshwa kuka Pastor Evan Mawarire owe #ThisFlag kulabanye abantu abathi wabaleka wabatshiya begongodwa ngamapholisa nyakenye uzulu aze atshengisele ezitaladini ekhonona ngokubahluphayo eZimbabwe.********** KuLivetalk lamuhla kuhlelo lwabesifazane ‘Asiyihluzeni Bomama’ siqhubekela phambili ngengxoxo yelifa. Abafelokazi abanengi bathathelwa impahla yizihlobo zendoda nxa ingafa. Lithini ngalokhu zulukandaba? Thumelani imilayezelo yenu ku WhatsApp kunombolo yethu ethi 001 202 465 0318 kumbe enkundleni yebulenjini yokuzilibazisa kukhasi lethu ele VOA Ndebele.https://www.voandebele.com/a/3703265.html
